Z A K L J U Č C I

s 27. sjednice Upravnog vijeća Dječjeg vrtića Vrbovec održane dana 16.9.2024. godine

D N E V N I R E D

1. Usvajanje zapisnika s 26. (e)sjednice Upravnog vijeća održane 30. kolovoza 2024. godine,
2. Izbor kandidata po raspisanom natječaju za radno mjesto domara/domarke na određeno puno radno vrijeme,
3. Donošenje odluke o neizboru kandidata po raspisanom natječaju za radno mjesto stručnog suradnika logopeda/stručne suradnice logopedinje,
4. Donošenje odluke o raspisivanju natječaja za radno mjesto pomoćnika za djecu s teškoćama u razvoju na određeno nepuno radno vrijeme 20 sati tjedno,
5. Donošenje odluke o raspisivanju natječaja za radno mjesto odgojitelja na određeno puno radno vrijeme – vođenje predškole u Preseki i Rakovcu te zamjena i ispomoć u redovnim odgojno-obrazovnim skupinama,
6. Donošenje odluke o raspisivanju natječaja za radno mjesto odgojitelja na neodređeno puno radno vrijeme,
7. Donošenje odluke o ekonomskoj cijeni redovitog programa predškolskog odgoja Dječjeg vrtića Vrbovec,
8. Donošenje Godišnjeg plana i programa rada Dječjeg vrtića Vrbovec za pedagošku godinu 2024./2025.,
9. Donošenje Kurikuluma Dječjeg vrtića Vrbovec,
10. Pitanja, prijedlozi i mišljenja.

Ad. 1.

Zaključak:

Zapisnik sa 26. (e) sjednice održane 30. kolovoza 2024. godine je jednoglasno usvojen.

Ad. 2.

Upravno vijeće donosi

O D L U K U

O IZBORU KANDIDATA ZA ZASNIVANJE RADNOG ODNOSA

NA ODREĐENO PUNO RADNO VRIJEME

I.

Po natječaju za radno mjesto domara na određeno puno radno vrijeme KLASA: 112-01/24-01/04, URBROJ: 238-32-69-04-24-2 objavljenom 3. rujna 2024. godine, temeljem Zakona o predškolskom odgoju i obrazovanju (NN 10/97, 107/07, 94/13, 98/19, 57/22, 101/23), na prijedlog ravnateljice izabran je sljedeći kandidat:

Ivan Žaobi, SSS automehaničar.

II.

Nalaže se ravnateljici Dječjeg vrtića Vrbovec s izabranim kandidatom sklopiti ugovor o radu sukladno članku 26., stavku 1. Zakona o predškolskom odgoju i obrazovanju.

III.

Ova Odluka stupa na snagu danom donošenja.

O b r a z l o ž e n j e

Temeljem odluke Upravnog vijeća Dječjeg vrtića Vrbovec KLASA: 112-01/24-01/04, URBROJ: 238-32-69-04-24-1 od 30. kolovoza 2024. godine, raspisan je natječaj za radno mjesto domara/ke na određeno puno radno vrijeme (1 izvršitelj) KLASA: 112-01/24-01/04, URBROJ: 238-32-69-04-24-2 te je isti, sukladno Zakonu o predškolskom odgoju i obrazovanju, objavljen 3. rujna 2024. godine.

Na raspisani natječaj prijavila su se tri kandidata, od čega jedan nije priložio potpunu dokumentaciju traženu u natječaju.

Ravnateljica je predložila zasnivanje radnog odnosa na određeno puno radno vrijeme s kandidatom Ivanom Žaobijem, SSS automehaničarom sukladno Zakonu o predškolskom odgoju i obrazovanju.

Upravno vijeće Dječjeg vrtića Vrbovec jednoglasno je prihvatilo prijedlog ravnateljice te je odlučeno kao u izreci ove Odluke.

Predsjednica Upravnog vijeća:

Marcela Ledinski Mitrov

Ad. 3.

Upravno vijeće donosi:

O D L U K U

O NEIZBORU KANDIDATA ZA ZASNIVANJE RADNOG ODNOSA

NA NEODREĐENO PUNO RADNO VRIJEME

I.

Po ponovljenom natječaju za radno mjesto stručnog suradnika logopeda na neodređeno puno radno vrijeme KLASA: 112-01/23-01/15, URBROJ: 238-32-69-04-23-22 objavljenom 3. rujna 2024. godine, temeljem Zakona o predškolskom odgoju i obrazovanju (NN 10/97, 107/07, 94/13, 98/19, 57/22, 101/23) nije izabran kandidat.

II.

Ponavlja se natječaj za radno mjesto stručnog suradnika logopeda/stručne suradnice logopedinje na neodređeno puno radno vrijeme.

III

Ova Odluka stupa na snagu danom donošenja.

O b r a z l o ž e n j e

Temeljem odluke Upravnog vijeća Dječjeg vrtića Vrbovec KLASA: 112-01/23-01/15, URBROJ: 238-32-69-04-23-21 od 30. kolovoza 2024. godine, raspisan je ponovljeni natječaj za radno mjesto stručnog suradnika logopeda/stručne suradnice logopedinje na neodređeno puno radno vrijeme (1 izvršitelj) KLASA: 112-01/23-01/15, URBROJ: 238-32-69-04-23-22 te je isti, sukladno Zakonu o predškolskom odgoju i obrazovanju, objavljen 3. rujna 2024. godine.

Na raspisani natječaj je pristigla jedna zamolba od kandidatkinje koja ne udovoljava uvjetima natječaja te je odlučeno kao u dispozitivu ove odluke.

Predsjednica Upravnog vijeća:

Marcela Ledinski Mitrov

Ad 4.

Prijedlog je jednoglasno usvojen.

O D L U K U

I.

Raspisuje se natječaj za radno mjesto pomoćnika/ice za djecu s teškoćama u razvoju na određeno nepuno radno vrijeme u trajanju od 20 sati tjedno.

II.

Ova Odluka stupa na snagu danom donošenja.

Predsjednica Upravnog vijeća

Marcela Ledinski Mitrov

Ad 5.

Upravno vijeće donosi

O D L U K U

I.

Raspisuje se natječaj za radno mjesto odgojitelja/ice na određeno puno radno vrijeme, jedan izvršitelj za provođenje obveznog programa predškole u Preseki i Rakovcu te ispomoć i zamjenu u redovnim odgojno-obrazovnim skupinama

II.

Ova Odluka stupa na snagu danom donošenja.

Predsjednica Upravnog vijeća

Marcela Ledinski Mitrov

Ad 6.

Upravno vijeće donosi

O D L U K U

I.

Raspisuje se natječaj za radno mjesto odgojitelja/ice na neodređeno puno radno vrijeme.

II.

Ova Odluka stupa na snagu danom donošenja.

Predsjednica Upravnog vijeća

Marcela Ledinski Mitrov

Ad 7.

Upravno vijeće donosi

O D L U K U

I.

Ekonomsku cijenu redovitog programa predškolskog odgoja Dječjeg vrtića Vrbovec utvrđuje Upravno vijeće Vrtića.

II.

Ekonomska cijena usluga Dječjeg vrtića Vrbovec za pedagošku godinu 2024./2025. iznosi 420,00 eura mjesečno po jednom djetetu, a obuhvaća troškove utvrđene Državnim pedagoškim standardom predškolskog odgoja i obrazovanja, odnosno troškove:

1. Izdataka za radnike, i to:  
   – bruto plaće,  
   – naknade i materijalna prava radnika.
2. Prehrane djece.
3. Uvjeta boravka djece, i to:  
   – materijalnih izdataka,  
   – energije i komunalija,  
   – tekućeg održavanja objekta i opreme,  
   – prijevoza djece među objektima Vrtića, ukoliko jutarnje dežurstvo nije organizirano u svim objektima.
4. Nabave namještaja i opreme.
5. Nabave sitnog materijala.

Ekonomska cijena utvrđuje se na temelju obračunske kalkulacije stvarnih troškova i broja djece.

III.

U troškove za obračun cijene programa nisu uključeni:

* troškovi realizacije posebnih projekata financiranih iz fondova Europske unije u iznosu sufinanciranja od strane Europske unije,
* troškovi povremenih izleta i drugih programa koji su financirani isključivo uplatama roditelja – korisnika usluga.

IV.

Mjerila za naplatu usluga Dječjeg vrtića Vrbovec od roditelja – korisnika usluga utvrđuje Gradsko vijeće Grada Vrbovca.

V.

Ova Odluka stupa na snagu dan nakon donošenja.

Predsjednica Upravnog vijeća

Marcela Ledinski Mitrov

Ad 8.

Upravno vijeće donosi

O D L U K U

I.

Donosi se Godišnji plan i program rada Dječjeg vrtića Vrbovec za pedagošku godinu 2024./2025.

II.

Ova Odluka stupa na snagu danom donošenja.

Predsjednica Upravnog vijeća

Marcela Ledinski Mitrov

Ad 9.

Upravno vijeće donosi

O D L U K U

I.

Donosi se Kurikulum Dječjeg vrtića Vrbovec.

II.

Ova Odluka stupa na snagu danom donošenja.

Predsjednica Upravnog vijeća

Marcela Ledinski Mitrov

Ad 10.

-

Gđa Ledinski Mitrov, predsjednica zaključila je sjednicu u 15.50 sati.

Zapisničarka: Predsjednica Upravnog vijeća

Višnja Marjanac Marcela Ledinski Mitrov

KLASA: 007-04/24-01/03

URBROJ: 238-32-69-02-24-12